Dame i gospodo zastupnici, poštovani gosti, nastavljamo 53. sjednicu Zastupničkog doma. Na nastavak sjednice pozvani su gosti: predsjedatelj i članovi Predsjedništva BiH, predsjedatelj i članovi Vijeća ministara BiH, predstavnici međunarodnih organizacija i veleposlanstava u Bosni i Hercegovini koji redovito prate rad našeg Doma, predstavnici medija. Srdačno pozdravljam sve nazočne zastupnike i goste. Iz ureda ministrice za ljudska prava i izbjeglice BiH stigla je obavjest da će ministrica, gospođa Semiha Borovac, biti spriječena da nazoči nastavku sjednice Doma, te da će umjesto ministrice nazočiti zamjenik ministra, Predrag Jović. Iz ureda ministra komunikacija i prometa BiH stigla je obavjest da ministar Ismir Jusko neće biti u mogućnosti sudjelovati na sjednici, te da će umjesto ministra biti nazočan zamjenik, Saša Dalipagić. Zamjenik ministra pravde Bosne i Hercegovine, Nezir Pivić, dostavio je obavjest da ministar pravde, Grubeša, neće biti u mogućnosti nazočiti sjednici. Ministar vanjskih poslova BiH, Igor Crnadak, dostavio je obavjest da neće biti u mogućnosti nazočiti sjednici. Iz ureda ministra vanjske trgovine i ekonomskih odnosa BiH stigla je obavjest da ministar Mirko Šarović neće biti u mogućnosti nazočiti sjednici. Prema podacima službe sjednici je nazočno u ovom trenutku, molim službu da nam, koliko imamo?
/nije uključen mikrofon/
Puno zastupnika.
/nije uključen mikrofon/
Dovoljno zastupnika da možemo raditi.
Prema evidenciji imamo nazočno 41 zastupnik. Konstatiram da sjednica ima kvorum za rad i odlučivanje. Podsjećam da je nastavak 53. sjednice održan 29. studenog 2017. i prekinut na 11. točki dnevnog reda, a to je – Deklaracija o kriterijima za određivanje trase buduće autoceste između Beograda i Sarajeva – predlagatelj: zastupnik Mladen Bosić, broj: 01-02-2-2524/17 od 25.10.2017. Nastavljamo raspravu o navedenoj točki. Za raspravu su na prethodnom nastavku sjednice bili prijavljeni zastupnici Borislav Bojić i Senad Šepić. 2 Otvaram raspravu. Imamo prijavljenih, prema evidenciji ovaj put, da li je zastupnik Borislav Bojić, samo trenutak molim vas, ostaje za raspravu, Vi bi trebali biti prvi u raspravi. U ovom trenutku imamo povredu Poslovnika, zastupnik Damir Arnaut. Izvolite zastupniče.
Zahvaljujem kolegice Krišto. Tražim da se ova primjedba na povredu Poslovnika uvrsti u zapisnik, dakle, tiče se prekida rada ove sjednice. Nije konstatovano da nema kvoruma, nisu uloženi napori da se osigura kvorum, dakle nije napravljena pauza tokom koje bi se osigurao kvorum, a to sve Poslovnik nalaže. I tražim od sekretara Doma da sve ove poslovničke intervencije uvrsti u zapisnik sa ove sjednice, s obzirom da smatram da se radi ne samo o grubom kršenju Poslovnika, već i o grubom kršenju Ustava BiH i žao mi je što makar neko, neko od tri člana Kolegija, nije ukazao na činjenicu da je nedopustivo da poslanici saznaju da je prekinuta sjednica Doma od medija. Zahvaljujem.
Hvala ljepo uvaženi zastupniče na ovu opasku koju ste Vi kazali da je poslovnička. Niste kazali na koji način i koja povreda Poslovnika je učinjena, a glede sadržaja na koji se odnosi u smislu prekida sjednice mi smo održali sjednicu Kolegija i na sjednici Kolegija smo prekinuli sjednicu i rekli smo službama da obavijeste preko klubova naše zastupnike da se sjednica prekida. Naravno da su to pojedine kolege rekle, ja sam s njima kontaktirala, oni su rekli da će dati odmah izjavu i za medije, tako da vjerojatno ste Vi čuli možda na taj način, u to ne ulazim kako ko je obavješten, ali sjednica je prekinuta na sjednici Kolegija. Borislav Bojić, Maja Gasal-Vražalica, povreda Poslovnika. Izvolite.
Zahvaljujem predsjedavajuća i pozdravljam sve prisutne. U kontekstu ovoga što je kolega Arnaut spomenuo, a budući da Vi navodno jako držite do Poslovnika i uvijek od nas zastupnika i zastupnica tražite da se pozovemo na članove, a imate vjerovatno svog sekretara koji služi samo vama kao Klubu HDZ-a, a ne ovome Domu, da vas upozori i da vas promtno informiše da član 80. Poslovnika Zastupničkog doma, prekid sjednice, nalaže – ako predsjedavajući Doma ocijeni da nije u stanju održavati red za vrijeme sjednice Doma, odlučuje o njenom prekidu kao i o nastavku rada, kada se za to steknu uslovi, s tim da prekid sjednice ne može trajati duže od sat vremena. Zašto ovo spominjem? Zato što je moj kolega Damir Arnaut na prethodnoj sjednici u novembru također tražio kada nismo znali što nam je činiti, tražio pauzu od 11 sati kako bismo nastavili sutra sa dnevnim redom, tada ni Vi ni gospodin Šefik Džaferović kao vrsni pravnik niste dozvolili to govoreći da nema uslova, odnosno da to nisu odredbe Poslovnika. Vi niste prekinuli sjednicu nego je na zahtjev Kluba, odnosno predsjednika Kluba, Staše Košarca, tražena pauza od pola sata i mi smo svi otišli na tu pauzu i vratili se nakon 15 dana. Dakle, mi smo iz medija saznali da je prekinuta sjednica, da predsjedavajuća neće da uđe u bijelu salu i da obavijesti nas da zbog nekog kršenja javnog reda i mira, ili da mi nismo sposobni ovdje da diskutujemo i vodimo raspravu, odnosno da u skladu sa ovom odredbom Poslovnika, član 80., nešto nije u redu kako bismo mi mogli nastaviti sa sjednicom. Dakle, zapisnički tražim da se konstatuje da je predsjedavajuća najvišeg zakonodavnog tijela, Zastupničkog doma Parlamentarne skupštine BiH, grubo prekršila Poslovnik o radu Predstavničkog doma. Hvala. 3
Hvala ljepa. Povreda Poslovnika, Damir Arnaut. Izvolite.
Zahvaljujem predsjedavajuća. Ma, kad već insistirate, član 73. Poslovnika, što je sekretar također, ovaj, mogao sam konstatovati, ali taj član vrlo jasno kaže da ako se utvrdi da nema kvoruma, predsjedavajući Doma određuje pauzu u trajanju do 60 minuta, tokom koje pokušava osigurati kvorum. Dakle, to kolega Bosić koji je Vas tada mijenjao u svojstvu zamjenika, prvog zamjenika, predsjedavajuće, nije uradio, tako da tražim da se zapisnički evidentira ova moja poslovnička intervencija, da je došlo, odnosno moja konstacija da je došlo do kršenja Poslovnika. Druga stvar, kad već insistirate na konkretnom članu, pa evo onda Vam ja tvrdim da ne postoji član Poslovnika koji Kolegiju daje ingerencije da prekine sjednicu, a da to ne stavi na glasanje ili druga alternativa je da utvrdi da nema kvoruma na samoj sjednici. Dakle, Kolegij čak i ukoliko je to utvrdio, što kažete da je utvrdio, onda je djelovao mimo Poslovnika. Jedine dvije mogućnosti za prekid sjednice je da ukoliko se utvrdi da nema kvoruma ili ukoliko se nešto stavi na glasanje. Nijedno nije urađeno, i grubo je prekršen, ne samo Poslovnik, već i Ustav BiH, u onom dijelu koji definiše kvorum. Zahvaljujem.
Zahvaljujem. Sve nek se konstatira što je dio i naravno da će se konstatirati. Još jednom ponavljam, znači, na sjednici Kolegija smo prekinuli sjednicu i odlučili o nastavku. Što se tiče obavjesti, svi klubovi su obaviješteni o prekidu sjednice.
/nije uključen mikrofon/
Zastupnik Senad Šepić, ali Borislav Bojić treba prvi po ..., izvolite. Borislav Bojić, prva rasprava.
Hvala lijepo. Uvaženo predsjedništvo, uvaženi predsjedavajući Savjeta ministara, gospodo ministri, uvaženi gosti, dame i gospodo. Nekoliko rečenica u vezi sa samom Deklaracijom koja je zaista sama po sebi ukazala na potrebu da se, između ostaloga, i obave široke rasprave u vezi sa izgradnjom putne infrastrukture u Bosni i Hercegovini. Ovu Deklaraciju ja i doživljavam da ona ni u kom slučaju neće uticati na donošenje odluke kada je u pitanju izgradnja autoputa koji je dogovaran ranije kada je u pitanju, ovaj, predsjednik Srbije, gospodin Vučić, i predsjednik Turske, i siguran sam da u istočnom dijelu Republike Srpske, odnosno u istočnom djelu će taj dio ceste biti građen na način kako su to dogovorili državnici u svojim razgovorima. Ono što ja želim da kažem je da je ova Deklaracija sama po sebi i pokrenula raspravu da se autoceste grade tamo gdje najviše ima ljudi, tamo gdje ima najviše potreba. I sada se postavlja pitanje kako to, evo da kažem ja dolazim iz Prijedora, 4 dakle, Banja Luka, Prijedor, Novi grad, kakav interes bi mi mogli imati kada je u pitanju izgradnja ove autoceste i gdje bi mi to mogli da imamo određenu vrstu konekcija kada su u pitanju autputevi. Naime, ukoliko bi se Bosna i Hercegovina opredijelila za izgradnju ove ceste koja bi praktično obuhvatila najveći broj stanovnika u Republici Srpskoj, Distriktu Brčko i u Federaciji BiH, to bi praktično stvorilo uslove, a čuo sam izjavu gospodina Vučića i spremnost Srbije da izradi o trošku Srbije dio ceste, dio autoputa do Bijeljine. To je, ako je išta dobro proizašlo iz ove Deklaracije, onda je to vrsta opredjeljenja, nešto što je za svaku vrstu pohvale i za pozdraviti. Uvjeren sam da tu postoji interes i nas koji dolazimo iz zapadnog dijela Republike Srpske, dakle, ja dolazim iz Prijedora, i vjerujem da će izgradnjom autoceste Prijedor – Banja Luka, a već se gradi cesta Banja Luka – Doboj, naravno Koridor 5c će izaći u Šamcu, ako se izradi cesta do Bijeljine, dakle Republici Srpskoj ostalo bi da od Šamca do Brčkog uradi dio autoputa i to bi bio i strateški interes nas koji dolazimo iz ovih krajeva. Stoga ja pozdravljam ovakvu vrstu rasprave i mislim da bi ove rasprave trebale biti i vođene na način da se, između ostalog, Bosna i Hercegovina opredijeli da li je opredjeljenje autoputevi ili eventualno brze ceste. Možda je moguće da se neka pitanja riješe brzim cestama, a takve vrste rasprava kod nas, predstavnika naroda, nije ni bilo. Ono što sam potpuno uvjeren, obzirom na kratkoću vremena, vjerujem da autoputevi neće biti građeni po principu kako je to rađeno kod nas u Republici Srpskoj na način da svima bude dostupna autocesta i da svi mogu da je koriste pod jednakim uslovima i da imaju privilegije, pošto mi plaćamo izgradnju autoputeva. Tako da mi u Republici Srpskoj imamo izrađenih 70 km autoceste, autoputa i zanimljivo je da, recimo npr., dionica od Banja Luke do Gradiške, ili od Laktaša do Gradiške ima 35 kilometara, istovjetnu dužinu ima autoput od Prnjavora do Doboja, građani plaćaju 2,5 KM kada idu autoputem od Laktaša do Gradiške, odnosno kad idu od Banja Luke, od Laktaša ne plaćaju ništa, a kad istu dionicu prelaze od Prnjavora do Doboja plaćaju 4 KM. Zanimljivo je da na autoputu koji je građen od Gradiške do, ovaj, praktično do Laktaša imate oko pet priključaka na tu autocestu, naravno u Bakincima, u Topoli, u Gradišci, u Drugoviću, itd., čak i neka sela imaju jednu stranu svijeta za ulaz i drugu stranu svijeta. Za razliku, recimo npr, od dionice Prnjavor – Doboj gdje nemate nijedan priključak na autocestu, a imate tu Derventu, recimo, koja ima ima izuzetno dobru privrednu, privredne potencijale kojima treba autocesta, imate Stanare kojima, takođe, treba autocesta. Zanimljivo je, takođe, kad je u pitanju otkup zemljišta da se na jednoj dionici troši milion maraka, a na drugoj 300.000, a ista je relacija od 35 kilometara. Dakle, treba samo korektniji pristup i da jednak pristup bude gdje god da se gradi autocesta. Stoga ja smatram da ova Deklaracija ima opravdanje i da kao takva pruža priliku da, između ostaloga, i mi imamo šansu kada je u pitanju Banja Luka, Prijedor, i da taj dio ceste bude spojen prema Beogradu, a to ništa neće naškoditi Bošnjacima da se iz onog dijela Federacije koji ima veliki broj stanovnika, a to je Tuzlanski bazen koji ima ogromnu privrednu saradnju sa Srbijom, kad pogledamo da imamo najveću robnu razmjenu sa Srbijom, a taj prostor koji se zove Tuzla takođe ima, on prednjači kad je u pitanju, kada su u pitanju razmjena roba iz Bosne i Hercegovine prema Srbiji. Stoga, ja smatram da ovakve rasprave treba da se povedu i ova Deklaracija je meni podsticaj da smo mi trebali da pričamo. Uostalom, ako Poljaci mogu da imaju samo brze ceste i da imaju dobro razvijenu putnu infrastukturu zašto mi u Bosni i Hercegovini, u standardu koji mi imamo, ne bismo razmišljali na način kako je najbolje riješiti pitanje autocesta u Bosni i Hercegovini.
Zahvaljujem zastupniku. Rasprava, zastupnik Senad Šepić. Izvolite. 5
Hvala gospođo predsjedavajuća. Ja sam se prošli put javio, bila je drugačija atmosfera, drugačiji kontekst, ali jedan dio stvari ću, evo, reći, mada je dobar dio ideje već rekao kolega Bojić. Dakle, ovaj pristup i ova rasprava, vidjeli smo to i prošli put, vidimo i danas, je zaista potrebna nama u Bosni i Hercegovini. Ovo je jedno malo, ne malo, ali važno, ali parcijalno pitanje. Dakle, pitanje izgradnje putne infrastrukture u Bosni i Hercegovini je pitanje koje zaslužuje jednu ogromnu, široku raspravu ovdje, u Parlamentarnoj skupštini BiH, u koju će se prethodno uključiti do kraja struka, gdje ćemo dobiti sve moguće prijedloge, ideje, relevantne informacije i gdje ćemo mi onda u tom smislu, na bazi takvog jednog pristupa dobiti šansu da politički kažemo neke svoje ideje, odnosno neki svoj pravac narednog dijelovanja. Dakle, ja podržavam ovo, podržat ću danas ovu Deklaraciju, kao što samo rekao maloprije, treba nam ova rasprava, ovaj pristup, zato što on podrazumijeva mogućnost korištenja ovoga puta za najveći broj ljudi je nešto što je, rekao bih, ključni argument o kojem moramo voditi računa. Dakle, te se ceste prave da bi što veći broj ljudi imao koristi od njih, da bi što veći dio teritorije zemlje koju mi predstavljamo bio pokriven, zato je važna sveobuhvatna rasprava koja će u nekoj konačnoj slici uzeti u obzir sve ove stvari i uzeti u obzir cijelu državu Bosnu i Hercegovinu. Ja danas neću posebno govoriti o dosadašnjoj preko 20 godina zapostavljenosti nekih krajeva Bosne i Hercegovine, ja dolazim iz jednog takvog, ali u jednom smislu široke, poštene rasprave, kroz dio sredstava, kroz dio planiranja koji će se planirati iz nekih međunarodnih fondova, podrške drugih zemalja, evo u ovom slučaju imamo odnos Turska, Srbija, itd., uz neke druge planove koje pravimo u Bosni i Hercegovini, ako imamo najširu raspravu možemo napraviti neki, rekao bih, najpošteniji pristup. Zato ja predlažem zaključak, dakle, da uz ovo danas, ovo ćemo podržati, zaključak Nezavisnog bloka je da se obavi i da se organizuje široka rasprava, ako ne tematska sjednica samo po ovom pitanju, onda tačka dnevnog reda koja će, ovaj, uzeti u obzir jednu raspravu cjelokupnu, o cijelom stanju, razvoju, pravcu djelovanja i vizije izgradnje putne infrastrukture u Bosni i Hercegovini. Dakle, to se najvećim dijelom nadovezuje na ovo o čemu je govorio kolega Bojić. Hvala.
Hvala lijepa. Zastupnik Nikola Špirić, rasprava. Izvolite.
Gospodo predsjedavajući, kolege i kolegice poslanici, uvaženi gosti, predsjedavajući Vijeća ministara i ministri. Ja mislim da, kako god ovo čovjek pogleda možda je, ja vjerujem da je predlagač sa najboljom namjerom predložio ovu Deklaraciju. Deklaracija kao dokument nije obavezujuća, ali ja mislim u svakom slučaju da treba raspravljati o bitnim pitanjima, pa i o pitanjima infrastrukturnog povezivanja Bosne i Hercegovine sa susjednim državama, ovdje sa Republikom Srbijom. Pretpostavljam da, i vjerujem da predlagaču nije cilj da ugrozi tu ideju, niti bilo kome ko ima različit stav. Mislim da je ovdje, da je to Deklaracija o infrastrukturnom povezivanju ja bih danas podržao tu Deklaraciju, ali ako se mi kao Parlament upustimo da raspravljamo samo o jednoj trasi, bojim se da nećemo javnost u Bosni i Hercegovini podijeliti, jer zapravo je bitno infrastrukturno povezati prostore i unutar Bosne i Hercegovine i Bosne i Hercegovine sa susjednim 6 državama. Zato sam spreman predložiti jedan zaključak, ali naravno za trasu i za sve ostalo će biti, dakle, ministarstva, da se dostavi i državnom ministarstvu Bosne i Hercegovine i entitetskim ministarstvima, da se upoznaju sa stavovima poslanika. Time ćemo ostaviti, dakle, ovu potrebu uvezivanja infrastrukturnog, ostavit ćemo je da svi raspravljaju bez našeg unaprijed opredjeljenja. Dakle, bojim se da pojedini dijelovi Bosne i Hercegovine ne priđu tome sa, kad je određivanje trase, samo sa ... momentom, dakle, za trasu, za uvezivanje, naravno, treba mnogo indikatora, treba dosta struke. Mi ovdje imamo samo politički pojedinačni stav i ne bih volio danas, ne bih volio danas da se dijelimo na trasi povezivanja Bosne i Hercegovine sa susjednim zemljama. Zato ja molim predlagača da razmisli, vrlo je bitno da donosioci odluka budu upoznati sa stavovima poslanika. Dakle, Deklaracija kao Deklaracija, ako neko želi drugu trasu neće biti za njih opredjeljujuća, ali je dobro da to imaju na umu. Eto, eto je neki moj prijedlog, ukoliko predlagač rezolucije ili Deklaracije je spreman da to prihvati, mislim da bi bilo mudro. Hvala vam lijepo.
Zahvaljujem. Mladen Bosić, zamjenik, ispravka krivog navoda. Izvolite kolega.
Pa, ja se slažem sa ovim. Znači, Deklaraciju treba poslati svim faktorima koji odlučuju, znači i entitetskim vlastima i Savjetu ministara, i ukoliko bude usvojena to i jeste put kojim treba da ide. Da li treba poslati diskusije, pa svi imaju diskusije, to je, mislim, slobodan pristup, svako može dobiti, ove sjednice su javne, mislim da imaju javni prenosi, ali nemam ništa protiv toga ni da se pošalju diskusije koje su bile ovdje. Ova Deklaracija trebala je samo da izazove način razmišljanja koji treba da zaokrene stvar od političkih samovolja prema podacima i argumentima kod donošenja važnih odluka kakva je investicija oko izgradnje bilo kojeg autoputa, pa evo i ovog. Ja vjerujem da su svi doprinjeli na neki način ovoj raspravi, ali ovo se ne tiče samo autoputa, ovo se tiče i svih drugih investicija, i nadam se da će ova naša diskusija zajednička na kraju imati efekat u promjeni načina razmišljanja vlasti u Bosni i Hercegovini koji moraju da imaju glavni argument za bilo koju odluku šta je to u najboljem interesu njihovih građana, a ne šta je to u najboljem interesu bilo kojeg pojedinca ili bilo koga izvan Bosne i Hercegovine.
Hvala lijepa Zastupnik Nikola Špirić, ispravka krivog navoda. Izvolite.
Ja sam mislio da, zapravo, moj poziv je bio da se razumijemo, a ne da ... Ako se usvoji Deklaracija o ovom, dakle, sadržajnom dijelu mi se opredjeljujemo za trasu, a ja sam htio da izbjegnemo te podjele. Neka struka, ako je to ta trasa, teško ćemo objasniti Podrinju i ljudima koji žive, bez obzira što ih je manje tamo. Dakle, mogu biti drugi razlozi koji će natjerati donosice odluka da to nazovu nekom trasom, ali da mi to kao poslanici sa nivoa vlasti Bosne i Hercegovine izbjegnemo. Dakle, niko ovdje ne spori da treba povezati unutra i vani, neka struka kaže šta, ali ja sam zato govorio, Deklaracija o potrebi povezivanja infrastrukturnog svakako stoji. Bojim se da 7 tendenciozno ulazimo i da će ova Deklaracija više zakovati stvari, nego će napraviti ... da se donesu dobre odluke. U tom smislu, ako mi uhvatimo, ako mi prihvatimo sadržajno Deklaraciju za nas druge trase ne postoje. To je samo, recimo, moj pokušaj da kreatora Deklaracije i svih nas, kažem vrlo je bitno da donosioci odluka imaju rasprave pojedničane poslanika. Koliko znam, kolege su govorile o potrebi povezivanja i Podrinja, što je sasvim logično, ili evo, kolega Bojić je govorio o drugom dijelu Republike Srpske, dakle, da mi danas, da ovdje o bitnom strateškom infrastrukturnom projektu ne pobijedi lokal patriotizam koji je vezan za lokalnu, samo za lokalnu zajednicu. Pa ljudi, zemlja, jedna zemlja da bi napravila infrastrukturni pojekat sve mora biti u pogonu, a mi mislimo da ćemo sve riješiti političkom Deklaracijom. I tu i jeste problem Bosne i Hercegovine što smo u svemu, ama baš svemu, površni. Politika ne dozvoljava, pa i kroz Deklaraciju, da struka kaže svoj stav, imamo li ijedno stručno mišljenje prije usvajanja Deklaracije? Nemamo. Zato je moja molba, ako je moguće, da raspravu o Deklaraciji, ne Deklaraciju, dostavimo donosiocima odluka, za njih je vrlo bitno da vide šta misle državni poslanici. Ako usvojimo Deklaraciju, zakovat ćemo i ovu trasu i druge trase [[govornik se upozorava na vrijeme]] ja ..., evo to je moj pokušaj da pomognem. Hvala lijepo.
Zahvaljujem. Zastupnik Denis Bećirović, rasprava. Izvolite zastupniče.
Uvažena predsjedavajuća, dame i gospodo. S obzirom da se rasprava o ovoj temi bliži kraju, moram reći da je rasprava o ovom pitanju, kao i ova Deklaracija, zaista, pa sada možemo konstatirati u ime svih poslanika koji su učestvovali u diskusiji povodom ove tačke, pokazala da postoji puni smisao i opravdanost zašto je ova tema otvorena i zašto se o njoj raspravljalo, zašto joj je poklonjena, s pravom, velika pažnja, i ja moram reći da očekujem da postoji i parlamentarna većina koja će usvojiti predloženu Deklaraciju. Ono što je bitno kod rasprave o ovoj temi jeste da, i vidim da je to polazište kod većine diskutanata u okviru ove tačke dnevnog reda je, da pokušamo te objektivne, stručne i naučne kriterije da stavimo iznad politike i političkih kriterija. I ako to bude jedna od poruka usvajanja ove Deklaracije mislim da smo na dobrom putu. Zašto baš trasa u ovom dijelu koji su odnosi na region Sjeveroistočne Bosne, odnosno na područje Tuzle, Brčkog i Bijeljine? Već smo govorili i isticali argumente, ali brojni su argumenti, prije svega, ekonomske prirode. Jako je dobro znano svima onima koji hoće da to znaju da su tu najveći privredni potencijali u Bosni i Hercegovini. Također, činjenica je da imamo aerodrom u Tuzli koji s jednom trasom koja bi išla kroz ovaj region dobiva dodatno na težini, a on je u velikoj razvojnoj eksploziji, da tako kažem. Također, u taj kontekst moramo staviti i Luku Brčko, pogotovo u svijetlu i Koridora 5c koji se već gradi, nimalo zanemarljiv argument je i činjenica da u tom prostoru gravitira blizu jedan i po milion građana Bosne i Hercegovine, dakle, između 35 i 40 procenata ukupnog stanovništva Bosne i Hercegovine je na neki način povezano sa ovom trasom. I što je najvažnije, mislim da na kraju ove rasprave treba da ode poruka da po ovom pitanju nema nikakvih podjela, već da trebamo i ovdje u državnom Parlamentu prihvatiti činjenicu da su lokalne zajednice putem legalno izabranih predstavnika vrlo jasno pokazale svoj stav. Kad to kažem mislim na Opštinu ili Općinu Bijeljina, Brčko Distrikt, Tuzlu i da ne pobrajam sve općine 8 koje gravitiraju tom regionu. Naravno, u okviru ove teme ne treba zaboraviti činjenicu da Bosna i Hercegovina već gradi Koridor 5c, tansevropski koridor koji će povezati Bosnu i Hercegovinu od sjevera do juga. Opredjeljenje za ovu trasu ne znači, niti bi trebalo da znači, da mi ignoriramo druge dijelove Bosne i Hercegovine. Također, vrlo ozbiljno treba nastaviti aktivnosti na tome da glavni grad Sarajevo povežemo sa Istočnom Bosnom, sa Goraždem, sa Fočom, itd., i što je jako važno da radimo na projektima koji povezuju Sarajevo, Travnik sa Unsko-sanskim kantonom, odnosno sa Bihaćem. Da zaključim, bez obzira što bi trebalo biti puno više integrativnih faktora u ovoj zemlji, izgleda da u posljednjih pet-šest godina dva najjača integrativna faktora su bili voda i asfalt. Naravno, očekujem da u narednom periodu ljudi postanu, prije svega, najveći integrativni faktor.
Zahvaljujem. Ispravka krivog navoda, zastupnica Milica Marković. Izvolite.
Hvala gospođo predsjedavajuća. Pa, ono što želim reći sad u ispravci krivog navoda možda ne bih ni rekla da gospodin Denis Bećirović nije u dva navrata spomenuo Grad Bijeljinu, sa navodnim obrazloženjem da će i Grad Bijeljina i Semberija imati nekakve koristi ukoliko bi ovaj autoput išao dionicom koja je predložena, trasom koja je predložena u ovoj Deklaraciji, što nije tačno. Dakle, ja sam dužna da kažem da u međuvremenu od našeg posljednjeg zasijedanja pa do danas dosta građana u Bijeljini i Semberiji me kontaktiralo, naročito onih koji se razumiju i koji već znaju otprilike kud bi prošla ta trasa, sa konstatacijom i sa komentarom da Bijeljina i Semberija će imati najmanju korist od ovoga ukoliko ova trasa bude išla na ovaj način kako je predloženo. Šta hoću da kažem? Da se ne zloupotrebljava ime ovdje Semberije i Bijeljine sa razlogom da će navodno put ići i kroz Republiku Srpsku i da će tu, ovaj, građani Semberije i Bijeljine imati neku korist. Imat će potpuno beznačajan dio jer to je dionica od nekih 10, 15 km koja bi prolazila pored Bijeljine u odnosu na svu prethodnu dionicu koja će ići od Sarajeva, preko Tuzle, Brčko Distrikta, svi bi imali mnogo veću korist nego što će imati Bijeljina i Semberija. I zanimljivo je da gospodin Bosić u ovom prijedlogu trase u svojoj Deklaraciji ima identičan prijedlog kao što je podržao i Klub SDA, a to smo čuli na početku ove 53. sjednice kada je on iznio prijedlog Deklaracije kolege iz SDA kluba su ostale i rekle da podržavaju apsolutno taj prijedlog. I zanimljivo je da gospodin Bosić ima identičan njegov prijedlog, odnosno prijedlog njegovog Kluba i Kluba SDA su identični, ali nije njegov prijedlog kompatibilan, niti on želi da uopšte uzme u obzir prijedlog Vlade Republike Srpske, dakle, iz entiteta iz kog dolazi. Naravno, to nešto govori samo po sebi, ali nije mi to bilo primarno da kažem, mada je to bitna činjenica u cijeloj ovoj raspravi, dakle, da poslanici iz Republike Srpske, odnosno poslanik ne poštuje stav Vlade iz entiteta iz kog dolazi i nisu tu parcijalni [[govornik se upozorava na vrijeme]] lični zahtjevi i interesi, nego je to stav Vlade, odnosno [[govornik se upozorava na vrijeme]] eniteta, ali mi je primarno bilo da kažem ovdje i molim sve kolege, kada budete komentarisali [[govornik se upozorava na vrijeme]] da ne pominjete puno Bijeljinu i Semberiju, jer ovdje taj grad je posljednji na listi ovih gradova koji će možda imati nekakvu korist, ali neće, jer sam već rekla u predhodnoj diskusiji da Semberija već ima odličan izlaz na autoput prema Beogradu. 9
Hvala. Molim zastupnike da se pridržavaju poslovničkih odredbi o vremenu. Zastupnik Denis Bećirović je imao, pa sam dužna Vas upozoriti, prema evidenciji Službe imali ste već dvije ispravke tako da u ovom trenutku molim Vas za razumijevanje, nemate ...
/nije uključen mikrofon/
Dvije ste imali prema evidenciji.
/nije uključen mikrofon/
To je današnja, to je, prema evidenciji Službe koju vodimo imali ste dvije replike i molim Vas za razumijevanje.
/nije uključen mikrofon/
Hoćemo li, molim Vas, ...
/nije uključen mikrofon/
Molim Vas.
... [[nije uključen mikrofon]] načelnik Bijeljine iskazao takav stav ... građana da ... interese tih građana.
Zastupniče, molim Vas i sve druge, Vi ste sad prekršili, odnosno ispada ja, jer ste pričali a niste dobili riječ. Niste dobili riječ. Sadik Ahmetović, rasprava. Izvolite zastupniče.
Evo, dobro je da ste prekinuli ovu raspravu, jer ona pomalo pokazuje da danas ne treba glasati za ove izmjene i dopune Zakona o akcizama, jer vidite da se SDA i SNSD ne mogu da dogovore kuda će graditi puteve. Dakle, to je, ako se ne mogu dogovoriti kuda će graditi puteve, dakle evo ja, dakle ima veze sa ovom tačkom dnevnog reda, onda nema nikakvog razloga da danas 10 se izjašnjavamo ni po tom pitanju, jer ovo je ključno pitanje, ovo je ključno pitanje. Dakle, imamo jedan potpuni konsenzus između SDA i SNSD-a da se povećaju akcize, a nema konsenzusa kuda će ići put za Beograd, ni kuda će se graditi autoputevi. Svakako, dakle, to govori da taj novac neće ići za puteve nego će ići za neke druge stvari. Ali, evo, da se vratim na ovu Deklaraciju koju je ponudio kolega Bosić i svakako da je treba, ili bilo koju drugu deklaraciju koja određuje bilo koju drugu trasu autoputa u Bosni i Hercegovini, naravno, da je malo razloga da je bilo ko od nas, od nas ne podrži. Ali imam osjećaj da mi sječemo ražanj, a zec u šumi. Dakle, to je ključna stvar jer ja se ovih dana ili u zadnje vrijeme kako je ta priča započela trudim da saznam ko će i na koji način finansirati ovaj projekat, pod kojim uslovima će finansirati ovaj projekat, hoće li Bosna i Hercegovina i Srbija finansirati ovaj projekat ili će to sama uraditi nama prijateljska Republika Turska. Dakle, to su pitanja na koje niko još nema odgovora i imam osjećaj da nam se to ovako plasiralo da mi vodimo nekakve rasprave koje nas još više ili koje više još kompliciraju političku scenu u Bosni i Hercegovini. Dakle, volio bih da nam se odgovori na ta pitanja, naravno od strane onih koji imaju više, koji imaju više informacija o tome. Nama je potrebno više povezivanja, kako sa Beogradom, tako i sa Zagrebom, volio bih da ima jedna takva inicijativa da ide i prema Zagrebu, to bi u mnogome koristilo da povežemo teritoriju Bosne i Hercegovine i otvorilo bi mogućnost Bosni i Hercegovini da se poveže sa nama susjednom zemljom koja je već članica Evropske unije. Koji su razlozi ove plasirane ideje ja, evo, mogu nagađati, svakako ih neću dovoditi u pitanje, a jesu li oni političke, ekonomske ili neke druge prirode, kuda će ići taj put iz Sarajeva do Beograda to je jako puno važno. Čuli smo danas ovdje puno razloga i mojih kolega ili prije u onom zasijedanju kada smo imali da je to ekonomske, privredne, svake druge, što smo mogli čuti i od gradonačelnika ovih gradova. I svakako da ih ja podržavam, ali ima li Bosna i Hercegovina strategiju da pravi puteve tamo gdje ne živi niko posle '95. godine ili posle '92. godine, je li izgradnja puteva kroz takve, takva područja ponovno raseljavanje i ponovno oživljavanje tih prostora? Ja bih volio da i ti razlozi budu jedni od razloga zašto treba praviti puteve i tamo gdje ljudi ne žive, odakle su ljudi pomjereni zbog ekonomskih razloga zato što im je bolje u Sarajevu, Tuzli, Beogradu, Zagrebu ili ne znam gdje drugdje. Dakle, ja ne mogu neglasati za ovakvu vrstu Deklaracije, ali bih volio da razmišljamo i na način da povezujemo, kao što je već neko kazao, ili da otvorimo mogućnost ili alternativu da put, da je moguće povezivanje Beograda i preko Bratunca ili novog ovog mosta koji je izgrađen u Bratuncu, jer evo pravimo nekakav put, negdje sam juče pročitao, nema mosta. Dakle, da malo uskladimo te mostove i puteve pa da, pa da imamo nekakvu suvislu priču kad je u pitanju ta infrastruktura i povezivanje sa nama susjednim zemljama. Hvala lijepo.
Zahvaljujem. Rasprava, zastupnik Miroslav Milovanović. Izvolite zastupniče.
Hvala lijepo gospođo predsjedavajuća. Želim da pozdravim sve prisutne u sali, naravno prevashodno kolege poslanike i da iskoritim svoju poslovničku mogućnost da kažem par riječi o ovoj temi koja, evo, uzburkava javnost Bosne i Hercegovine već mjesec dana. Ja sam glasao protiv uvrštavanja u dnevni red ove tačke i to vi svi dobro znate iz formalno- pravnih razloga. Mi imamo Ustav BiH u kojem su definisani, definisane mnoge stvari prilično 11 jasno. U tom dokumentu postoji dio koji se bavi nadležnostima i onda se ja pitam otkud ova tačka dnevnog reda ovdje. Naročito to nisam očekivao od Vas gospodine Bosiću da Vi delegirate jednu tačku dnevnog reda na današnje zasjedanje, od Vas sam očekivao da ukazujete i da sprječavate tačke koje nisu u nadležnostima ovog Parlamenta da se o njima uopšte ovdje diskutuje, a ne da ih Vi inicirate. A zašto sam ja to od Vas očekivao? Zato što se Vi predstavljate kao legalista, kao političar koji vodi računa o svojim potezima, kao političar koji poštuje zakone i Ustav BiH, kao političar koji poštuje institucije Republike Srpske i njene nadležnosti. Jasno je meni sada da se Vi samo predstavljate, dakle, sve to i da poštujete institucije Republike Srpske, jer da je drugačije nikad ne biste Vi jednu ovakvu tačku predložili, obzirom da ono što, o čemu se u njoj govori je isključiva nadležnost entiteta, a nikako ovog Parlamenta. Mi o ovakvim neozbiljnim, možda se, izvinjavam se na izrazu, o neozbiljnim potezima razvlašćujemo entitete u konkretnom slučaju i Republiku Srpsku. Danas to radite Vi gospodine Bosiću, juče je to radio neko drugi, sutra će to raditi neko treći, sve to neko bilježi, piše određene izvještaje i šalje na određene adrese. Evo danas imamo ovdje vjerovatno i predstavnika OHR-a koji će da piše kako su poslanici Parlamentarne skupštine divni, kako se bave i stvarima koje nisu u njihovoj nadležnosti, kako jačaju Bosnu i Hercegovinu, itd., itd. Nisam ja protiv slabljenja Bosne i Hercegovine, da me ne shvati neko pogrešno, dakle to apsolutno ne stoji ako je neko pomislio da to želim reći, ja sam za poštovanje slova Ustava BiH, da svi nivoi vlasti obavljaju ono za šta su nadležni. Dakle, a tamo nedvosmisleno stoji u čijoj je nadležnosti ovo o čemu se danas diskutuje na ovoj, u sklopu ove tačke dnevnog reda. Deklaracija je apsolutno pravno neutemeljena, ona ne proizvodi nikakvo pravno dejstvo, neobavezujuća je za one nivoe vlasti koji i donose odluku o trasi puta. Ja mislim da je ovo još jedan bespotreban udar i na institucije Republike Srpske i institucije Federacije BiH. Mi danas o njoj uopšte nismo smjeli, i svih ovih dana, razgovarati, jer mislim da je ona apsolutno za dnevnopolitičku upotrebu. U njoj se iskazuje i mislim da i prenaglašava neki lokal-patriotizam. I sad u konačnici dolazim i ja do toga, sad sam ja iz Bijeljine i sad obzirom da ako bih ja glasao protiv ove Deklaracije vi biste rekli on je protiv Bijeljine, što je suludo, što je nonsens, što je apsurdno, a već se o tome pričalo kada samo govorili o diskusiji, kada smo diskutovali i kada smo raspravljali o uvrštavanju ove tačke dnevnog reda u dnevni red, jer sam ja glasao protiv jer kršimo Ustav BiH i diskutujemo o nečemu za šta nismo u nadležnosti. Mislim da je ova tačka Deklaracija apsolutno suluda i ja ću se u sklopu te suludosti i u sklopu svog lokalnog patriotizma opredijeliti kad budem glasao za nju i vjerovatno podržati. Hvala lijepo.
Zahvaljujem. Hazim Rančić, ispravak krivog navoda. Molim vas da provjerimo prema evidenciji, jer ste se tek javili. Imate priliku za ispravku krivog navoda, imate riječ.
Hvala lijepo. Poštovane kolegice i kolege. Ispravljam krivi navod prethodnog diskutanta, poštovanog kolege, koji je kazao da Deklaracija kao tačka dnevnog reda o kojoj raspravljamo nema pravnu validnost, da nije osnovana. To apsolutno nije tačno, naš Poslovnik član 165. propisuje da Dom, dakle Predstavnički dom, može donositi, između ostalog, i deklaracije, a u stavu (2) pod a) kaže – da je, deklaracija je akt koji sadrži načelno mišljenje o važnim pitanjima koje je Dom razmatrao. Takođe je kazao da mi razvlašćujemo entitete. Nije tačno. I govori se da mi nismo nadležni. Ovaj Dom je itekako 12 nadležan. Ukoliko dođe do uzimanja kredita i međudržavnog sporazuma ovaj Dom zajedno sa Domom naroda, dakle Parlamentarna skupština BiH je zadnji organ koji odlučuje hoće li do toga doći ili neće na način da dajemo saglasnost, odnosno vezano za ratifikaciju tog sporazuma i realizaciju kredita i izgradnju tog puta. E, pa oni koji imaju te lokalne nadležnosti, poštujem i općine, i gradove, i kantone, i entitete, i Brčko Distrikt, trebaju da vode računa o ovome. I na kraju, Deklaracija ne govori o trasi, kao što poštovani kolega Špirić govori, nego govori o kriterijima koje treba poštovati kod utvrđivanja trase, a svi kriteriji idu u prilog da taj put ide preko Tuzle, Brčkog i Bijeljine. Hvala.
Zahvaljujem. Zastupnik Saša Magazinović, ispravka krivog navoda. Izvolite.
Zahvaljujem predsjedavajuća. Gospodin Milovanović je kazao da postoje elementi kršenja Ustava BiH. Dobro je, iako se ja ne slažem s ovim, ali dobro je da se u Parlamentarnoj skupštini BiH poziva, spominje i poštuje Ustav države Bosne i Hercegovine. Mislim da u posljednjoj godini mandata ovaj saziv Doma sazrijeva i od onog političiranja na početku i, rekao bih, bespotrebnih sukoba dolazimo do situacije kada, evo, svi poslanici, bez obzira iz koje stranke i iz kojeg dijela Bosne i Hercegovine dolaze, pokazuju svoje poštovanje prema i Ustavu, i zakonu i ovom Domu u cjelini. Dakle, zaista ne smatram da se radi o kršenju Ustava BiH, ali imao sam potrebu da kažem da, evo, neke i pozitivne stvari se dešavaju makar i kroz ovu raspravu.
Zahvaljujem. Zastupnik Salko Sokolović, rasprava. Izvolite zastupniče.
Hvala uvažena predsjedavajuća. Pozdravljam sve prisutne kolegice i kolege u sali. Pa, evo, pošto je došlo, došao do izražaja lokal-patriotizam pa da se i ja sa par riječi obratim obzirom da dolazim, ja kažem iz južne Bosne ili iz Hercegovine, s ovog terena dole, a i čovjek sam koji eto voli, na neki način, kad imamo ovakve probleme, nađe i određena rješenja da napravi kompromise, pa predlažem da možda malo, pošto će to biti uglavnom pare poreskih obveznika, ništa ovih djeda mrazova, svetih nikola, koji će doći sa strane, nema ništa od toga, biće to pare poreskih obveznika, da mi fino krenemo iz Tarčina, pa na Konjic, pa na Jablanicu, pa na Mostar, pa na Čapljinu, a onda da u Čapljini napravimo jedan zaokret odemo u Stolac, iz Stoca odemo u Trebinja, iz Trebinja se popenjemo u Bileću, dođemo u Gacko, iz Gacka mi je majka pa volio bi da dođem tom trasom do Gacka, pa onda iz Gacka idemo na Foču, da vidimo dalje, e iz Foče za Goražde. E sad tu možemo praviti trasu jednu prema Sarajevu, a jednu prema Srbiji i da produžimo na Ustipraču, pa ćemo vamo na, neka, neka, pa ćemo na, e da na Sokolac, Han Pijesak. U Sokocu možemo otići za Sarajevo, iz Han Pijeska siđemo dole u Vlasenicu i tu sad ope imamo kružni tok pa idemo prema Kalesiji, ne, ne ovom Kladnju, iz Kladnja možemo se spojiti za Tuzlu i vatiti se malo dole da povežemo Olovo i ovo ... 13 ____________(?) [[nije uključen mikrofon]] Da, ... dobro to će tamo u Tuzli, pa izađemo. E, kad dođemo u Tuzlu možemo lijevo, desno, ...
Molim zastupnike da ne dobacuju s mjesta. Zastupniče izvolite.
Ne, pomažu mi kolege, ...
Molim zastupnike na poštivanje reda u sali.
ali, ovaj, e jedino mi je to, ostao mi je sporan Tešanj, ne mogu njega nikako da spojim, jedino iz Doboja, pa ja. A i onda iz Tuzle idemo u Doboj i sad vežemo ovo što je urađeno u Republici Srpskoj do Banja Luke. Iz Banja Luke gore kod, na Veliku Kladušu. I na takav način jednim kružnim tokom zadovoljimo sve ove lokal-patriotske interese, jer brate svi ćemo davati pare za ovo, evo spremili ste se da na narednoj tački dnevnog reda nam date novi namet na gorivo, da povećate cijene, uzimaćete od naroda ... pare, a onda narodu i vratite kroz ove određene trase I ja ću se zalagati za ove trase. Idem i ja sljedeći, ako Bog da ako se bude živo i zdravo, na sljedećoj sjednici sa novom deklaracijom, pa ću malo ovo uobličiti tako da znam tačno, ova čvorišta, kružne tokove da mogu lijevo i desno da izlazim, a da ne pravim probleme drugima. Hvala.
Zahvaljujem. Zaključujem raspravu, nema više prijavljenih po točki 11. Molim vas prije no što pređemo na točku 12. predlažem Domu objedinjavanje rasprave po točkama od 12. do 21. dnevnog reda, uključujući i točku 21., s obzirom na to da je riječ o davanju suglasnosti za ratifikaciju protokola, amandmana, sporazuma, konvencija i ugovora. Sad glasamo o prijedlogu za objedinjavanje rasprave. Od ukupno 41 nazočan – 31 za, protiv 5, suzdržanih 5. Postoji entitetska, postoji opća većina. Konstatiram da smo objedinili raspravu po točkama od 12. do 21., uključujući i točku 21. Ad. 20. – 21. Davanje suglasnosti za ratifikaciju protokola, amandmana, sporazuma, konvencija i ugovora Dobili se mišljenja nadležnog Povjerenstva za vanjske poslove. 14 Evo, sad otvaram raspravu po ovim točkama. Zastupnica Mensura Beganović, rasprava. Izvolite zastupnice.
Dobar dan svima. Pozdravljam predsjedavajuću i sve koji su prisutni u ovoj sali. Mi smo glasai protiv objedinjavanja ovih tačaka dnevnog reda zbog toga što imamo ozbiljne primjedbe na jednu od, na jedan od sporazuma koji je, kojeg bi danas trebali ratificirati. Inače mislim da ovo objedinjavanje tačaka kad su u pitanju krediti, zajmovi, kako god to nazivali, mislim da nema smisla, treba im posvetiti malo više pažnje. To je tačka 20. dakle u kojoj se govori o ratifikaciji sporazuma o, moram da pročitam pošto malo mi, moram čudno zvuči taj cijeli naziv, Sporazuma za razvoj javnih politika, javnih finansijskih, zajam o razvoju politike javnih finansija, politika javnih finansija. Čitajući ovaj Sporazum, hajte odjeljak jedan da pogledamo i da prokomentarišemo, u kome su u prilogu jedan, odjeljak jedan, u kojem su popisane aktivnosti zahvaljujući kojima, aktivnosti oba entiteta, vlade oba entiteta, zahvaljujući kojima je odobren, odobrava se kredit Bosni i Hercegovini od 74 miliona, preko 74 miliona eura, prilično povoljan kredit koji se dijeli između dva entiteta u određenom omjeru, a ono što je dovelo do razloga da nam se odobri takav kredit jesu programi koji su fokusirani na smanjenje siromaštva građana Bosne i Hercegovine, pa je ovdje nabrojano nekih osam aktivnosti, među kojima spadaju, ja ću samo izdvojiti određene, koje ne porepoznajem kao aktivnosti koje će dovesti do smanjenja siromaštva nego naprotiv do povećanja siromaštva građana Bosne i Hercegovine, prije svega kroz siromaštvo radnika koji su žrtve ovakvih zakona koji su ovdje usvojeni, pa naravno i članova njihovih porodica. Dakle, ovdje se radi o Zakonu o radu, Zakonu o stečaju, u Zakonu o radu, o usvajanju Zakona o radu u oba entiteta govori se o dobroj, dobrom rješenju koje se odnosi na ograničavanje ugovora o radu na tri godine u odnosu na prethodni zakon, pa se govori o uvođenju maksimalnog iznosa otpremnine što takođe ne vidim da je riječ o smanjenju siromaštva, nego povećanju siromaštva. Zatim, Zakona o stečaju koji je i u Republici Srpskoj i u Federaciji jednako porazan kad je riječ o radnicima koji su kolateralna šteta stečajnih postupaka u različitim preduzećima, bilo da su državna u punom ili djelomičnom vlasništvu. Pa ću se malo zadržati na ovom Zakonu o stečaju kad je riječ o Federaciji, ovdje pod tačkom 7. piše da je Republika Srpska usvojila izmjene i dopune ovog Zakona o stečaju, a Vlada Federacije je usvojila, napravila zapravo Prijedlog dopuna i izmjena tog Zakona koji je dat u parlamentarnu proceduru. Ja ću vas podsjetiti da je taj Zakon po apelaciji potpredsjednika Federacije, gospodina Dunovića, proglašen na Ustavnom sudu Federacije BiH kao neustavan zakon i prijedlog koga je dala Vlada Federacije u parlamentarnu proceduru je skinut sa dnevnog reda Zastupničkog doma Parlamenta Federacije BiH upravo zbog istih razloga što nisu ugrađeni zahtjevi po odluci Ustavnog suda i jednako su neustavni pojedini članci ovog Zakona. Dakle, govori se o nečem što, moram reći, nije istina, dakle tvrdimo da će to, tvrdi se u ovom dokumentu da će i taj uslov biti isunjen jer je Zakon navodno u parlamentarnoj proceduri. Jedina tačka koja, na neki način, ipak govori o tome da će se kroz program Vijeća ministara koji regulira maksimalnu veleprodajnu cijenu lijekova na teritoriji Bosne i Hercegovine mogao bi doprinijeti smanjenju siromaštva građana Bosne i Hercegovine. Ja o ovom programu ne bih imala puno, da kažem, priče ni razloga kad govorim o svim ovim uslovima koje smo kao ispunili da bi dobili zajam, da u tačci 6. dodatka ovog Sporazuma kojeg ratificiramo nije program definisan kao označavanje, to su definicije koje su korištene u ovom Sporazumu, program označava program aktivnosti, ciljeva i politika osmišljenih za promociju rasta i postizanja održivog smanjenja siromaštva. Pa je pod tačkom a) kako je navedeno ili na koji se poziva dopis od 9. februara 2017. godine koji je Bosna i Hercegovina uputila Međunarodnoj banci za obnovu i razvoj, i pod tačkom 15 b) aktivnosti koje su navedene od odjeljku Priloga 1. ovog Sporazuma. A odjeljuku Priloga 1. su upravo ove koje sam ja sada vama ovdje, na koje sam vas podsjetila. Ja ne vidim niti, ni na koji način u ovom dokumentu kako će biti ta kreditna sredstva utrošena, na šta i na koje načine ćemo mi smanjiti siromaštvo građana Bosne i Hercegovine, jer ovdje su [[govornik se upozorava na vrijeme]] nedozvoljeni troškovi, evo izvinjavam se još samo jedna minuta, nedozvoljeni troškovi među kojima su troškovi duhana, alkohola, bisera, zlata i nuklearne energije. Dakle, to su vrlo čudni, čudni elementi ovog Sporazuma koje mislim da Klub DF-a neće podržati [[govornik se upozorava na vrijeme]] jer ćemo, pretpostavljam, glasati odvojeno o svakom od ovih sporazuma. Zahvaljujem.
Hvala lijepa. Zastupnica Aleksandra Pandurević, rasprava. Izvolite.
Zahvaljujem se predsjedavajuća. Ja ću takođe diskutovati o istom ugovoru o kome govori uvažena koleginica. Vidite uz sve ovo što je ona rekla konkretne reforme koje se fokusiraju kroz ovaj kreditni aranžman odnose se i na povećanje transparentnosti javnih finansija. E, ja bih to lijepo pozdravila, međutim nije ovdje riječ o povećanju transparentnosti prema našim institucijama, prema zakonodavnim organima koji služe samo za odobravanje kredita, nego povećanje transparentnosti ka kreditorima. I najbolje ovaj Sporazum govori da ustvari našim entitetskim vladama ne upravlja, ne upravljaju više entitetski parlamenti, nego strani kreditori. S obzirom da smo 2010. imali jedan sličan sporazum, prije nego što damo svoj stav o ovom mi očekujemo informaciju od Savjeta ministara da nam dostavi informaciju o kreditnom aranžmanu sa Međunarodnom bankom za obnovu i razvoj iz 2010. godine u iznosu od 31.300.000 evra i to u roku od 30 dana da dobijemo. Ciljevi tog kredita su bili povećanje socijalne pomoći, smanjenje siromaštva, unapređenje strukture i efikasnosti javne potrošnje. Znači, 31.300.000 evra za smanjenje siromaštva, a danas nas označavaju kao najbjedniju državu u Evropi. Hvala i molim službe da zaključak ...
Hvala lijepa. Zaključujem raspravu po točkama od 12. do 21. Ovim smo iscrpili dnevni red naše sjednice. Sad je, znači, 11:06, hoćemo li ovdje u 11:20 za glasanje? Je li sasvim dovoljno? Jeste. 11:20, vidimo se na glasanju. Molim vas možemo li krenuti sa glasanjem? Molim vas prelazimo na glasanje, pa se pripremite. 16 Idemo na glasanje na točku 1. – Usvajanje Zapisnika 52. sjednice Zastupničkog doma Parlamentarne skupštine BiH. Od ukupno 40 nazočnih – za 31, protiv nema, suzdržanih 9. Postoji opća, postoji entitetska većina. Konstatiram da smo usvojili Zapisnik 52. sjednice Zastupničkog doma Parlamentarne skupštine BiH. Prelazimo na točku 4. – Prijedlog zakona o parlamentarnom nadzoru – predlagatelj: Privremeno zajedničko povjerenstvo obaju domova Parlamentarne skupštine BiH za pripremu i upućivanje u parlamentarnu proceduru Prijedloga zakona o parlamentarnom nadzoru, broj: 01,02-02-1-1348/17, od 26.05.2017. (drugo čitanje). Glasamo o usvajanju amandmana zastupnika Damira Arnauta. Imamo, znači, jedan, dva, tri amandmana. Znači, glasamo pojedinačno o ovim amandmanima. Dajem Amandman I zastupnika Damira Arnauta na glasanje. Od ukupno 38 nazočnih – za 19, protiv 10, suzdržanih 9. Znači, postoji opća, ali ne postoji entitetska većina Republika Srpska. Znači, nemamo 1/3 za. Hoćemo li u drugi krug? Odmah idemo u drugi krug glasanja. Od ukupno 39 nazočnih – za 19, protiv 9, suzdržanih 11. Znači, u drugom krugu imamo potrebnu i entitetsku većinu i opću većinu. Konstatiram da je usvojen Amandman I zastupnika Damira Arnauta. Prelazimo na glasanje o usvajanju Amandmana II zastupnika Damira Arnauta. Od ukupno 40 nazočnih – za 22, protiv 12, suzdržanih 6. Znači, postoji opća ali ne postoji entitetska većina u Republici Srpskoj. Hoćemo li u drugi krug? Idemo u drugi krug glasanja o amandmanu. Od ukupno 40 nazočnih – za 22, protiv 13, suzdržanih 5. Znači, u ovom drugom krugu postoji i opća i entitetska većina. Konstatiram da je usvojen Amandman II zastupnika Damira Arnauta. Glasamo o usvajanju Amandmana III zastupnika Damira Arnauta. Od ukupno 40 nazočnih – za 21, protiv 12, suzdržanih 7. Postoji opća ali ne postoji entitetska većina u Republici Srpskoj. Idemo li u drugi krug odmah? Molim vas za glasanje u drugom krugu. Znači od ukupno 40 nazočnih – za 22, protiv 13, suzdržanih 5. Postoji i opća i entitetska većina. Znači, konstatiram da smo usvojili i Amandman III zastupnika Damira Arnauta. Sad glasamo o usvajanju Prijedloga zakona u drugom čitanju, s usvojenim amandmanima. Od ukupno 40 nazočnih – za 20, protiv 9, suzdržanih 11. Postoji opća, postoji entitetska većina. 17 Konstatiram da smo usvojili Prijedlog zakona u drugom čitanju, s usvojenim amandmanima. Prelazimo na točku 5. – Prijedlog zakona o dopunama Kaznenog zakona Bosne i Hercegovine – predlagatelj: zastupnica Aleksandra Pandurević, zakon broj: 01-02-1- 1830/17, od 25.07.2017. (drugo čitanje). Prvo glasamo o usvajanju amandmana zastupnika Šefika Džaferovića. Od ukupno 40 nazočnih – za 16, protiv 16, suzdržanih 8. Ne postoji opća većina. Konstatiram da nismo usvojili amandman zastupnika Šefika Džaferovića. Sada glasujemo o usvajanju Prijedloga zakona u drugom čitanju s usvojenim amandmanima. Od ukupno 40 nazočnih – za 32, protiv 6, suzdržanih 2. Konstatiram da imamo opću i entitetsku većinu. Usvojili smo Prijedlog dopuna Kaznenog zakona BiH, zastupnice Aleksandre Pandurević. Prelazimo na toku 6. – Prijedlog zakona o izmjeni Zakona o plaćama i naknadama u institucijama Bosne i Hercegovine – predlagatelj: zastupnik Borislav Bojić, zakon broj: 01- 02-1-2209/17, od 13.09.2017. (prvo čitanje). Glasamo o usvajanju Prijedloga zakona u prvom čitanju. Od ukupno 40 nazočnih – za 26, protiv 11, suzdržana 3. Postoji opća i entitetska većina. Konstatiram da smo usvojili Zakon o plaćama i naknadama u institucijama BiH u prvom čitanju. Idemo na točku 7. – Godišnje izvješće Visokog sudbenog i tužiteljskog vijeća BiH za 2016., broj: 01,02-50-19-1611/17, od 04.07.2017. Glasujemo o Prijedlogu zaključka zastupnice Maje Gasal-Vražalica. Tekst zaključka treba li da čitam? Predsjednik VSTV-a BiH će u roku od 30 dana od usvajanja ovog zaključka Zastupničkom domu Parlamentarne skupštine BiH dostaviti podatke o ocjenama rezultata rada sudaca i tužitelja za 2015. i 2016. Svako naredno izvješće VSTV-a sadržavat će ove podatke jer VSTV svakako raspolaže njima samo ih nije učinio dostupnim. Molim vas pokrenite glasanje. Od ukupno 40 nazočnih – za 35, protiv 1, suzdržanih 4. Postoji opća, postoji entitetska većina. Konstatiram da smo usvojili tekst zaključka. Sada glasamo o primanju k znanju Izvješća Visokog sudbenog i tužiteljskog vijeća. Od ukupno 40 nazočnih – za 4, protiv 30, suzdržanih 6. Konstatiram da nema opće većine i da nismo primili k znanju Izvješće Visokog sudbenog i tužiteljskog vijeća. Prelazimo na točku 8. – Informacija o stanju sigurnosti u Bosni i Hercegovini u 2016. godini – podnositelj: Ministarstvo sigurnosti BiH, broj: 01,02-04-2207/17, od 12.09.2017. Glasujemo o primanju k znanju ove Informacije. 18 Od ukupno 40 nazočnih – za 19, protiv 6, suzdržanih 15. Postoji opća, postoji entitetska većina. Konstatiram da smo primili k znanju Informaciju o stanju sigurnosti u Bosni i Hercegovini u 2016. godini. Prelazimo na točku 9. – Informacij o vrsti, broju, intenzitetu i troškovima posjeta ministra vanjskih poslova BiH drugim državama, te svrha posjeta po interese Bosne i Hercegovine i njezinih građana – predlagatelj točke: zastupnik Damir Arnaut, broj: 01-50- 1-2525/17, od 25.10.2017. Glasujemo o prijedlogu zaključaka zastupnika Kluba SBB-a. Hoćemo li čitati zaključke?
Ne treba, znamo to sve. ____________(?) Da.
Prijedlog zaključaka: Zastupnički dom Parlamentarne skupštine BiH traži da ministar vanjskih poslova BiH u idućih 30 dana dostavi detaljno izvješće o svim putovanjima izvan Bosne i Hercegovine tijekom njegova mandata, uključujući destinaciju, broj dana, broj, svrha putovanja, broj članova, ukupne troškove za svako službeno putovanje, smještaj, poredane prema vrsti, prijevoza, dnevnice i druge troškove, rezultate naknadno poduzete aktivnosti, otvaranje pregovora, potpisivanje sporazuma o ukidanju viznog režima. Obvezuje se Ministarstvo vanjskih poslova na dostavljanje u istom razdoblju detaljnog plana putovanja ministra tijekom 2018., s istim navedenim detaljima. Molim vas da se izjasnimo o Prijedlogu zaključka. Od ukupno 40 nazočnih – za 18, protiv 21, suzdržan 1. Ne postoji opća većina. Konstatiram da nismo usvojili tekst zaključaka Kluba SBB-a. Prelazimo na glasanje o Prijedlogu zaključka zastupnika Kluba SBB-a. Takođe ću pročitati tekst zaključka. Zastupnički dom Parlamentarne skupštine BiH traži da Kolegij Zastupničkog doma Parlamentarne skupštine BiH samoinicijativno ili u suradnji s Kolegijem Doma naroda osigura prisutnost članova Predsjedništva, Vijeća ministara, ministra vanjskih poslova na tematskoj sjednici pod nazivom „Vanjsko-politički pravci i ciljevi Bosne i Hercegovine i uticaj geopolitičkih tokova na Bosnu i Hercegovinu“. Molim vas da se izjasnimo o Prijedlogu zaključka. Od ukupno 40 nazočnih – za 23, protiv 14, suzdržana 3. Postoji opća, postoji entitetska većina. Konstatiram da smo usvojili Prijedlog zaključka.
Amire, ... glasanje. 19
Glasujemo, molim vas nismo, nikakvu sumnju nije, nemojte da pravimo cirkus sa glasanjem, mi smo završili kolega sa glasanjem.
Ja tražim ponavljanje glasanja.
Mi smo završili glasanje, nemojte da nam se ovakve stvari dogode.
Niste došli na novu tačku dnevnog reda, ja tražim ...
Nismo došli, ali smo završili glasanje i ja sam konstatirala, u tom trenutku nismo imali primjedbu.
Tražim ja ponavljanje ... novu tačku.
Molim Dom da se izjasni u ovoj situaciji hoćemo li ponoviti glasanje o ovom Prijedlogu zaključka da ne bi bila moja. Od ukupno 40 nazočnih – za 14, protiv 23, suzdržana 3. Ne postoji opća većina. Konstatiram da nismo prihvatili prijedlog da se izjašnjavamo ponovo o Prijedlogu teksta zaključka. Idemo na prijedog, molim vas za pažnju, glasujemo o Prijedlogu zaključka zastupnice Dušanke Majkić. Tekst zaključka: Zadužuje se Zastupnički dom Parlamentarne skupštine BiH da u roku od 30 dana organizira raspravu o stanju Ministarstva vanjskih poslova i DKP mreži, s posebnim osvrtom na rad i putovanja ministra. Nalaže se Ministarstvu vanjskih poslova da Zastupničkom domu Parlamentarne skupštine BiH dostavi sve relevantne materijale koji bi mogli pomoći u donošenju odgovarajućih odluka na sjednici Zastupničkog doma. Molim vas da se izjasnimo. Od ukupno 40 nazočnih – za 11, protiv 18, suzdržan 1. Ne postoji opća većina. ??????? Konstatiram da nismo usvojili Prijedlog zaključka. Glasamo o Prijedlogu zaključka zastupnika Neovisnog bloka. Tekst zaključka: Zastupnički dom Parlamentarne skupštine BiH poziva tri člana Predsjedništva, predsjedatelja i članove Vijeća ministara, članove kolegija da dostave informaciju o službenim putovanjima u mandatu 2014.-2017., odredište, broj dana provedenih na službenom putu, svrha putovanja, broj članova izaslanstva, ukupni troškovi, itd. Obvezuju se nadležne institucije da 20 dostave podatke o istim stavkama i za ministra vanjskih poslova u ranijim mandatima, počevši od '95. godine.
... [[nije uključen mikrofon]] dodaju i poslanici i delegati Parlamentarne skupštine BiH. Znači, ne samo Kolegij, nego i za Kolegij, trebali su ispraviti pristali su na to. Znači, da se dodaju i troškovi za sve poslanike i delegate Parlamentarne skupštine BiH. [[zajednička diskusija]]
Samo malo, molim vas, da budemo pažljivi. Znači, ja ću vam samo reći, kasnili smo malo na glasanje, na početak glasanja ove sjednice kako bi naše službe objedinile i ispravno unijeli prijedloge zaključaka o kojima se moramo izjasniti. Da bi se o njima izjasnili mi često puta čujemo u raspravi, ali ponovim, da su dužni napisati pismeni zaključak i dostaviti. U ovom slučaju ja ne raspolažem time, tim pismenim prijedlogom zaključka, a sjećam se da je bilo u potpunosti u raspravi. Tako da ono što imamo imamo ovdje, a ako neko ima prijedlog pisanog teksta i ako je greška do službe ... ____________(?) [[nije uključen mikrofon]] Znači, nije dostavljeno napismeno. Molim vas za razumijevanje. Pozivam vas da se izjasnimo o tekstu zaključka. Od ukupno 40 nazočnih – za 20, protiv 19, suzdržan 1. Postoji opća, postoji entitetska većina. Konstatiram da smo usvojili tekst zaključka. Prelazimo na točkju 10. – Razmatranje zastupničke inicijative Denisa Bećirovića, podnesene 07.09.2017., koja glasi: „Na temelju članka 8. Poslovnika Zastupničkog doma Parlamentarne skupštine BiH ('Službeni glasnik BiH', br. 79/14, 81/15 i 97/15), podnosim zastupničku inicijativu kojom se zadužuje Vijeće ministara BiH da u roku od 30 dana, od dana usvajanja ove inicijative, pripremi i u parlamentarnu proceduru dostavi izvješće o napretku Bosne i Hercegovine u procesu priključenja NATO-u, s prijedlogom konkretnih mjera za dinamiziranje aktivnosti Bosne i Hercegovine na putu ka punopravnom članstvu u NATO-u“, broj: 01-50-1-2181/17. Glasujemo o usvajanju inicijative. Od ukupno 40 nazočnih – za 23, protiv 17, suzdržanih nema. Postoji opća, ali ne postoji entitetska većina u Republici Srpskoj. Idemo li odmah u drugi krug? Idemo u drugi krug glasanja o prijedlogu ove inicijative. Od ukupno 40 nazočnih – za 20, protiv 17, suzdržanih 3. Znači, postoji opća većina, ali ne postoji entitetska većina u Republici Srpskoj, postoje 2/3 protiv. Ova inicijativa nije dobila potrebnu većinu. 21 SAŠA
/nije uključen mikrofon/
Molim Vas kolega nitko u trenutku kad je, znači ponovit se glasanje može zbog tehničkih i ..., nitko nije, niko, nemamo nikakvu mogućnost ako je neko glasanje i ne dozvoljavamo, danas će biti i princip. SAŠA
/nije uključen mikrofon/
Budimo ozbiljnim, barem obrazložite iz kojih razloga tražite. SAŠA
/nije uključen mikrofon/
Izvolite, da se konstatira.
Zahvaljujem. Kratko obrazloženje. Pošto očigledno nije moguće da držite red i da čujemo sve što nam Vi govorite, jeste glasanje, nije, prvi, drugi krug, u ovom haosu mi koji smo predložili nismo stigli glasati. Tražimo da se ponovi glasanje kako bi naš glas bio registrovan.
Ponavljamo glasanje. Molim vas drugi krug glasanja o inicijativi Denisa Bećirovića. Od ukupno 40 nazočnih – za 23, protiv 17, suzdržanih nema. Konstatiram da postoji opća većina, ali ne postoji entitetska većina u Republici Srpskoj, postoje 2/3 protiv. Nismo usvojili inicijativa zastupnika Denisa Bećirovića. Prelazimo na točku 11. – Deklaracija o kriterijima za određivanje trase buduće autoceste između Beograda i Sarajeva – predlagatelj: zastupnik Mladen Bosić, broj: 01-02- 2-2524/17, od 25.10.2017. Glasujemo o Prijedlogu zaključka zastupnika Kluba SBB-a. Tekst zaključka je: Zastupnički dom Parlamentarne skupštine BiH traži od Vijeća ministara BiH usvajanje inicijative i uvrštavanje projekta brza cesta Goražde – Sarajevo u prioritetne projekte od interesa za Bosnu i Hercegovinu. Razlozi za uvrštavanje tiču se širokog spektra interesa infrastrukturnih i međunarodnih, uz ostalo i spremnost investitora da sudjeluje u realiziranju ovog projekta. Od ukupno 40 nazočnih ... ____________(?) [[nije uključen mikrofon]] 22 Molim vas, tražimo ponavljanje glasanja. Od ukupno 40 nazočnih – za 21, protiv 13, suzdržanih 6. Postoji opća većina, ali ne postoji entitetska većina u Republici Srpskoj, ne postoji, znači, 1/3 glasova za. Znači nije prošao u prvom krugu. Hoćemo li odmah u drugi krug? Molim vas da se izjasnimo odmah i u drugom krugu. Od ukupno 40 nazočnih – za 22, protiv 13, suzdržanih 5. Postoji opća većina, ali ne postoji entitetska većina u Republici Srpskoj, znači postoje 2/3 protiv. Ovaj prijedlog zaključka nije dobio potrebnu većinu. Glasamo o Prijedlogu zaključka zastupnika Senada Šepića. Tekst zaključka: Zastupnički dom Parlamentarne skupštine BiH obvezuje Vijeća ministara BiH i nadležne institucije da u roku od 60 dana najkasnije pripremi informaciju prijedloga izgradnje putne infrastrukture u Bosni i Hercegovini, te zadužuje Kolegij da na osnovu tih materijala zakaže posebnu sjednicu Zastupničkog doma na kojoj će biti razmatrano ovo pitanje. Od ukupno 42 nazočna – za 13, protiv 24, suzdržanih 5. Ne postoji opća većina. Konstatiram da nismo usvojili tekst zaključka. Prelazimo na izjašnjavanje o Prijedlogu zaključka zastupnika Nikole Špirića. Tekst zaključka glasi: Zastupnički dom Parlamentarne skupštine BiH se neće izjašnjavati o Deklaraciji u kojoj se decidno navodi trasa autoputa koja povezuje Bosnu i Hercegovinu i Srbiju. Kompletnu raspravu o ovoj Deklaraciji dostaviti nadležnim adresama koje će donositi konačne odluke o trasi autoputa. Molim vas da se izjasnimo o prijedlogu zaključka. Od ukupno 42 nazočna – za 10, protiv 24, suzdržanih 8. Ne postoji opća većina. Konstatiram da nismo usvojili tekst zaključka. Sada glasamo o usvajanju Deklaracije. Predlažem da se izjasnimo o tekstu Deklaracije. Od ukupno ... ____________(?) [[nije uključen mikrofon]]
/nije uključen mikrofon/
Nismo konstatirali, molim vas ... 23
[[nije uključen mikrofon]] /zajednička diskusija/
Molim vas, molim vas, budimo ozbiljni, nemojmo sa neprimjerenim upadicama. Predlažem da se izjasnimo ponovo o Deklaraciji o kriterijima za određivanje trase buduće autoceste. Od ukupno 41 nazočan – za 27, protiv 5, suzdržanih 9. Konstatiram da imamo opću i entitetsku većinu. Usvojili smo, znači, Prijedlog deklaracije u kojoj se, Deklaracije, znači, o utvrđivanju, određivanju trase buduće autoceste između Beograda i Sarajeva, predlagatelja zastupnika Mladena Bosića.
/nije uključen mikrofon/
Molim vas recite, izvolite, poslovnička.
Član 89. – ako elektronski sistem glasanja nije u funkciji, ukazuje, s obzirom da imamo poslanicu prisutnu, a registruje je sistem da nije prisutna, ili na zahtjev 1/3 poslanika u Domu, glasa se podizanjem glasačkog kartona, odnosno ruke. Molim vas da ili konstatujete da sistem nije u funkciji ili da vidimo imamo li 1/3 koja će zatražiti glasanje podizanjem glasačkog kartona. Dakle, član 89. stav (1), molim vas.
/nije uključen mikrofon/
Pa onda to treba neko utvrditi, gospodine Džaferoviću jeste li Vi elektronski stručnjak da to utvrđujete.
Molim vas, molim vas zastupniče, isto tako niste ni Vi, niste ni Vi, ima pravo svaki zastupnik da se isključi da bude tu, da ne glasa, da vas možda i nesluša. Prema tome, ne možete konstatirati da sistem nije u redu, sistem je pokazao ...
Dobro, evo, molim vas, 1/3, možete li sad utvrditi, evo ja predlažem da se izjasnimo glasanjem podizanjem kartona, 1/3 neka ... 24
Mi smo zaključili glasanje po ovoj točki dnevnog reda. Molim vas, sada prelazimo na točku 12., ali prije no što pređemo predlažem da glasujemo o prijedlogu da se od točke 12. do 21. izjasnimo u paketu, uključujući i točku 21. Od ukupno 41 nazočan – za 23, protiv 12, suzdržanih 6. Postoji opća, postoji entitetska većina. Konstatiram da smo objedinili glasanje po točkama od 12. do 21., uključujući i točku 21. Sada, prije no što se izjasnimo ... ____________(?) [[nije uključen mikrofon]] Ali imamo prijedlog teksta zaključka ... ____________(?) Za koju tačku ...?
Ma hito sam samo da utvrdimo je li imamo prisustvo predlagača tog zaključka, gospođe Pandurević ili nemamo, pošto ...
Molim vas, u ovom trenutku zaključujem 53. sjednicu Zastupničkog doma. Hvala na suradnji. Nastavljamo odmah sa 54. sjednicom Zastupničkog doma Parlamentarne skupštine BiH, znači za današnji dan. Sjednica završena 12:05 sati.